Frink har oppfunnet en del ting, men ikke alt som han har gjort har gått etter planen. Han har blant annet bommet med en rakett på en meteor som ødela den eneste broen ut av Springfield. Som forsker har Frink blant annet oppdaget og kurert «Frinks sykdom», og oppdaget et element han kaller «Frinkonium». Han har også mestret astrologi til det punktet hvor han kan bruke dette til å forutsi fremtiden helt nøyaktig, og kan gjennomføre tidsreiser. Frink forsøker flere ganger å bruke sine vanvittige og bisarre oppfinnelser for å hjelpe Springfield. Men disse oppdagelsene fungerer vanligvis aldri, eller gjør ting mye verre.